

 Balatonföldvár Város Önkormányzata

 8623 Balatonföldvár, Petőfi S. u. 1.

 Tel.: 84/540-330 Fax: 84/540-332

 e-mail: pgmh@balatonfoldvar.hu

**ELŐTERJESZTÉS**

Balatonföldvár Város Önkormányzat Képviselő-testületének

2020. szeptember 29 - én tartandó ülésére

**Tárgy:** A Balatonföldvári Nonprofit Kft. 2019. évi beszámolója

**Tisztelt Képviselő - testület!**

A Balatonföldvári Nonprofit Kft. (továbbiakban: kft.) ügyvezető igazgatója 2020. szeptember 24. napján benyújtotta a társaság 2019. gazdálkodási évről szóló egyszerűsített beszámolóját és közhasznúsági mellékletét.

A számvitelről szóló 2000. évi C. törvény (a továbbiakban: Számv. tv.) 4. § (1) bekezdésében foglaltak alapján a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, a Számv. tv-ben meghatározott könyvvezetéssel alátámasztott beszámolót köteles- magyar nyelven - készíteni.

A Polgári Törvénykönyvről szóló 2013. évi V. törvény (a továbbiakban: PTK.) 3:188 § (1) bekezdése alapján a korlátolt felelősségű társaság legfőbb szerve a taggyűlés, jelen esetben a képviselő-testület. A PTK. 3:109. § (2) bekezdésében foglaltak alapján a legfőbb szerv hatáskörébe tartozik a számviteli törvény szerinti beszámoló jóváhagyása.

Kérem Tisztelt Képviselő-testületet a beterjesztett anyag jóváhagyására.

**HATÁROZATI JAVASLAT:**

Balatonföldvár Város Önkormányzatának Képviselő-testülete, mint a Balatonföldvári Nonprofit Kft egyedüli tagja, a Kft. 2019. évi gazdálkodásáról szóló egyszerűsített beszámolóját - az eszközök és források 202.519 e Ft-os egyező mérleg főösszeggel és 19.284 e Ft-os adózott eredménnyel - valamint annak közhasznúsági mellékletét és kiegészítő mellékletét jóváhagyja. A keletkezett 19.284 Ft–os eredmény vonatkozásában a taggyűlés úgy határoz, hogy azt a társaság helyezze eredménytartalékba.

A képviselő-testület felhatalmazza a polgármester, hogy a társaságot a taggyűlési határozatokról tájékoztassa.

**Felelős**: Holovits Huba polgármester

**Határidő**: 2020. 09.30.

Balatonföldvár 2020. 09. 24.

 Tisztelettel:

 Holovits Huba

 polgármester sk.